Kylla dpei ka iing ha Sohkyrbam Domphlang ba dkut u sainar ilektrik
Rupang » Khubor » Kylla dpei ka iing ha Sohkyrbam Domphlang ba dkut u sainar ilektrik
Nongpoh: Kawei ka iing hapoh ka shnong Sohkyrbam Domphlang, kaba don ha ki thain Patharkhmah, ka la kylla dpei bad ingkhongkhait hadien ba baroh ki jingdon jingem hapoh jong katei ka iing, ki la kylla dpei namar ka jingpluh kaba la jia pluhiing kaba la jia hynnin ka sngi.
Katkum ka jingiathuh da ki briew jong katei ka shnong, la ong ba katei ka iing ka dei jong ka Kong Mumtilis Nongrum bad u Bah Richard Doloi bad ka katei ka jingjia ka la jia hynnin ka sngi ha ka por 12 baje ei ei mynsngi, hynrei donbok ha katei ka jingjia kam shem la wanrah ia kano kano ka jingjia kaba sngewsih ne kaba wanrah ia ka jingduhnoh ia ki mynsiem briew, hynrei ka la shu don tang ka jingjulor ha ki jingdon jingem bad ka jingduhnoh ia ki tiar iing tiar sem, kaba kynthup ia u Kba, ki tiar ki tar lem bad kiwei kiwei.
Haba iathuh halor katei ka jingjia, ki briew jong katei ka shnong, ki la iathuh ba ka daw kaba la wanrah ia katei ka jingjia, ka dei namar ka jingdkut jong u Sainar Ilektrik hapoh jong katei ka iing, namar ka jingdkut jong utei u sainar Ilektrik kaba la wanrah ia katei ka jingjia pluhiing bad kaba la pynlong ia katei ka iing ba ka pluh bad ingkhong khait.
Ki la kynnoh ruh ba ka daw kaba la pynlong ia katei ka iing ba kan pluh, ka dei namar ka jinghap jong utei u sainar ilektrik hapoh jong katei ka iing, ki la kynnoh ruh ruh ba katei baroh ka dei namar ka jingtorti pat da ka tnat MePDCL.
Ki la iathuh ruh, ba halor katei ka jingjia pluhiing, ki nongshong shnong ha katei ka shnong, ki la hap ban shu peitkai bad kim lah ban iarap ei ei, namar ka dei ka thain kaba ki kali pynlip ding kim lah ban poi bad kaba la pynlong ruh ia katei ka iing ba kan ingkhong khait bad kylla dpei.
17 tarik yn plie ia ka Mawlai Bye-pass Next »